Sydänpäivä Alpeilla
Kehäss’ suuressa Alppien kolkon graniitin ja
 jääkenttien kimmelvalkeiden yllä hohtaa
 läpitunkevan kirkkaana, tyynenä, vailla rajaa
 sydänpäivä, hiljaisuudessa suunnaton.

 Ei värähdä tuulessa kuusi eikä pinja,
 tulitulva auringon polttava niitä kohtaa.
 Vain vienona niinkuin sitran soitto kajaa
 puron ohuen solina lomissa louhikon.

Giosuè Carducci
Kaarlo Sarkia
Runot